Stadfæstelse af byrettens dom i sag om bedrageri efter straffelovens § 279 og dokumentfalsk efter straffelovens § 171
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Betalingsmidler, dokumenter og bevismaterialer;
Formueforbrydelser;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 7. april 2011 af Østre Landsrets 10. afdeling

(landsdommerne M. Stassen, Norman E. Cleaver og Kirstine

Troldborg (kst.) med domsmænd).

10. afd. a.s. nr. S-3357-10:

Anklagemyndigheden

mod

Tiltalte

(CPR nr. (Født 1986))

(advokat Ulrik Rasmussen, besk.)

Roskilde Rets dom af 15. oktober 2010 (2A-513/2010) er anket

af tiltalte med påstand om frifindelse i forhold 2, subsidiært

formildelse.

Anklagemyndigheden har påstået domfældelse i

overensstemmelse med byrettens bevisresultat samt skærpelse.

Der er i landsretten afgivet supplerende forklaring af tiltalte og

forklaring af Vidne 5.   

Tiltalte har supplerende forklaret blandt andet, at han

kontaktede arbejdsløshedskassen et par dage efter

bortvisningen. Han blev indkaldt til et møde i

arbejdsløshedskassen, og i den forbindelse talte han med Vidne



/

5. Vidne 5 oplyste ikke noget om, at bortvisningen havde

betydning for hans ret til at modtage dagpenge. Vidne 5 rådede



/

- 2 -

ham til at forsøge at få ændret ordlyden i bortvisningen, hvis

den var sket på et urigtigt grundlag. Det var hans hensigt, at få

arbejdsgiveren til at skrive under på den ændrede opsigelse. Det

ville arbejdsgiveren imidlertid ikke, og han er nu klar over, at

det var en fejl, at han så indsendte det til arbejdsløshedskassen

alligevel. Det er aldrig blevet bevist, at han har udøvet vold.

Tiltalte har om sine personlige forhold forklaret, at han er

uddannet automekaniker, men han ahr aldrig arbejdet som

sådan. Han er nu konsulent i et stort mediehus. Det er et

almindeligt fuldtidsjob, som han regner med at fortsætte i. Han

bor i lejlighed med en samlever.

Vidne 5 har forklaret blandt andet, at han i august 2008

arbejdede som konsulent hos ASE i Ringsted. Han havde en

samtale med tiltalte som følge af bortvisningen. Tiltale var først

til et møde, hvor de generelle regler blev gennemgået, herunder

reglerne om karantæne. Efterfølgende havde han samtalen med

tiltalte. Han fortalte tiltalte, at ligegyldigt hvad der stod som

begrundelse for bortvisningen, så ville bortvisning give

karantæne. Da han havde hørt tiltaltes forklaring om episoden,

rådede han ham til at prøve at få ændret ordlyden i

bortvisningen, så der ikke stod, at han havde begået vold. Han

har ikke sagt til tiltalte, at han selv skulle ændre i bortvisningen.

Han kender tiltaltes far, og han har på opfordring fra tiltalte

lavet en skriftlig redegørelse for hans opfattelse af forløbet. Han

har ikke set den efterfølgende brevvekslingen mellem 3F og

tiltalte.   

Den af Vidne 4 i byretten afgivne forklaring er dokumenteret i

medfør retsplejelovens § 923.

Landsrettens begrundelse og resultat

Landsretten tiltræder, at bortvisningserklæringen er et

dokument jf. straffelovens § 171, idet det er en skriftlig



/

tilkendegivelse, der er bestemt til at tjene som bevis. Efter

bevisførelse kan det lægges til grund, at tiltalte var klar herover.

Da tiltalte ændrede ordlyden i dokumentet, gav han dette et

indhold, som ikke hidrører fra den angivne udsteder, hvilket

han også vidste. Fremsendelsen af det falske dokument til

arbejdsløshedskassen er derfor dokumentfalsk, idet han var klar

over, at dokumentet skulle indgå i arbejdsløshedskassens

sagsbehandling. Tiltalte er derfor med rette fundet skyldig i



/

- 3 -

overtrædelse af straffelovens § 171. Den omstændighed, at hans

motiv til at ændre ordlyden i bortvisningen muligvis ikke var at

undgå karantæne i dagpengeudbetalingen, kan ikke føre til et

andet resultat.

Straffen findes passende.

Landsretten stadfæster derfor dommen, i det omfang den er
anket.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/